Hillary lyk gedaan, sukkel met bottel agurkies – praag.co.za
Maar die Demokratiese presidentskandidaat sê hierdie uitsprake kom van van die Republikeinse kandidaat, Donald Trump, en is deel van sy "mal strategie" en 'n "alternatiewe realiteit".
Clinton wil waarskynlik graag die aandag aflei van die nuus wat aanhoudend deursyfer oor kriminele bedrywighede rakende haar epos.
Trump het na die Clinton Foundation verwys in 'n toespraak in Akron, Ohio, as 'n "speel vir deel" toegangsroete vir buitelandse entiteite en regerings om invloed te koop in die VSA.
Hy het gesê haar optrede was krimineel en die gehoor het gedreunsing dat sy toegesluit moet word. Clinton verteenwoordig die korrupsie wat hoogty vier in Washington, waar invloed en besluite gekoop word, het hy gesê onder groot toejuiging.
Trump het ook verwys na haar Moslem-raadgewer, Huma Abedin, en haar ma wat 'n fundementalistiese Moslem is. Albei dien op die redaksie van 'n tydskrif wat fundementalisme bevorder.
Abedin se man, Anthony Weiner, 'n ongeneeslike sekspes, het geen beheer oor homself nie, het Trump gesê. Hy het bygevoeg dat dié soort mens onder meer met staatsgeheime vertrou is.
Hillary, wat nie gesond lyk nie, het tydens 'n opname van ABC se Jimmy Kimmel Live gesê. "Ek moet in 'n alternatiewe realiteit instap en soos jy weet, vrae beantwoord of ek lewendig is en so aan."
Clinton sê sy bevraagteken nie Trump se gesondheid nie en glo hy is "so gesond soos 'n os."
"Dit het een van hul temas geword," sê sy. "Maak seker of ek lewendig is."
Sy het daarna 'n bottel agurkies met groot moeite oopgedraai – in haar "realiteit" – om te wys hoe gesond sy is. Maar die bottel was reeds vir haar oopgemaak want die kenmerkende geluid van die vakuum onder die deksel wat gebreek word, was hoorbaar afwesig.
Dit is die eerste keer dat Clinton teengekap het oor gerugte oor haar gesondheid, wat kommer wek onder haar eie ondersteuners.
Baie van die spekulasie spruit uit harsingskudding wat Clinton in Desember 2012 opgedoen het nadat sy flou geword het, 'n episode wat haar dokter later aan 'n maagvirus en ontwatering toegeskryf het, maar sy moes lank 'n spesiale bril dra vir dubbelvisie na bloeding op die brein.
Dit word egter verswyg.
Dit is nou al byna 'n jaar wat Clinton weier om enige mediakonferensies te hou.
Skrywer praagGepubliseer op 24 Augustus 2016 24 Augustus 2016 Kategorieë Internasionale nuus, NuusSleutelwoord agurkies, clinton, eposse, gesondheid, Hillary, Huma Abedin, Republikeine, Trump